Jugoslavia i Eurovision Song Contest

Jugoslavia debuterte i Eurovision Song Contest i 1961 og deltok 27 ganger frem til 1992. Jugoslavia var det eneste landet fra østblokken som deltok i Eurovision Song Contest før murens fall. Landet vant konkurransen i 1989 med rockegruppen Riva og arrangerte Eurovision Song Contest året etter. Landet kom sist i konkurransen én gang, i 1964.

Etter president Josip Broz Titos død i 1980, tiltok de interne uenighetene mellom landets republikker og selvstyrte områder. Utover i 1980-årene begynte landet å knake stadig mer i sammenføyningene, og i 1991 erklærte Kroatia, Slovenia og Nord-Makedonia selvstendighet fra Jugoslavia. Bosnia-Hercegovina fulgte etter i 1992, og samme år deltok Jugoslavia for siste gang, da som Den føderale republikken Jugoslavia – i praksis bestående av dagens Serbia, Montenegro og Kosovo. 

Kort tid etter Eurovision Song Contest 1992 ble Den føderale republikken Jugoslavia underlagt strenge sanksjoner fra verdenssamfunnet, inkludert utestengelse fra internasjonale idretts- og kulturarrangementer som Eurovision Song Contest. Landet ble også suspendert fra EBU og Den internasjonale telekommunikasjonsunion, noe som er krav for å delta i konkurransen. De ulike jugoslaviske republikkene debuterte som selvstendige nasjoner utover i 1990- og 2000-årene: Bosnia-Hercegovina (1993), Kroatia (1993), Slovenia (1993), Nord-Makedonia (1998), føderasjonen Serbia og Montenegro (2004–2005), Montenegro (2007) og Serbia (2007). Kosovo har fortsatt ikke debutert som selvstendig nasjon, på grunn av internasjonal strid rundt landets status.

 Historikk 
Landet debuterte i konkurransen i Cannes i 1961, og frem til Murens fall var Jugoslavia det eneste landet fra Sentral- og Øst-Europa som deltok i Eurovision Song Contest. Det var den jugoslaviske statskringkasteren JRT som valgte ut artist og bidrag på vegne av Den sosialistiske føderale republikken Jugoslavia. JRT var en sammenslutning av tv-kanaler fra seks republikker: Slovenia, Kroatia, Bosnia-Hercegovina, Serbia, Montenegro og Nord-Makedonia. I 1975 fikk også selvstyrte Kosovo og Vojvodina egne regionale kringkastere under JRT. Hver republikk deltok i den nasjonale sangkonkurransen Jugovizija, og vinneren fikk representere landet i Eurovision Song Contest.miniatyr|Vice Vukov synger for Jugoslavia i Napoli i 1965.miniatyr|Gruppen Ambasadori under prøvene før Eurovision Song Contest 1976 i Haag|venstreDebuten endte med en åttendeplass. Med unntak av fjerdeplassen året etter, plasserte de jugoslaviske bidragene seg stort sett midt på resultatlisten utover i 1960- og 1970-årene. I 1983 sang Danijel landet inn til en fjerdeplass med låten «Džuli», en sang som også ble en slager i Norge. I 1987 fulgte en ny fjerdeplass, før landet vant sin første seier i 1989 med låten «Rock Me» og rockegruppen Riva. I 1990 arrangerte Jugoslavia Eurovision Song Contest i Zagreb, i dag hovedstaden i Kroatia.

I perioden 1961–1992 sto Jugoslavia over Eurovision Song Contest ved fem anledninger: først fra 1977 til 1980 og deretter igjen i 1985, da konkurransen ble arrangert på nasjonens femårs-minnedag for landets tidligere president, Josip Broz Tito.

 Landet oppløses og utestenges 
I begynnelsen av 1990-årene hadde Jugoslavia for alvor begynt å knake i sammenføyningene, og i 1991 erklærte Kroatia, Slovenia og Nord-Makedonia uavhengighet fra føderasjonen. Kort tid etter fulgte Bosnia-Hercegovina, og ved Eurovision Song Contest 1992 var det i praksis bare Serbia og Montenegro som deltok som Den føderale republikken Jugoslavia (FR Jugoslavia) – en reststat som ble formelt etablert 28. april 1992, bare halvannen uke før finalen i Malmö. 

Dette var siste gang Jugoslavia deltok i Eurovision Song Contest. Tre uker etter finalen i Malmö vedtok FN en rekke internasjonale sanksjoner mot FR Jugoslavia gjennom resolusjon 757 fra FNs sikkerhetsråd. Resolusjonen innførte en rekke økonomiske og kulturelle sanksjoner mot landet, blant annet utestengelse fra internasjonale idretts- og kulturarrangementer som Eurovision Song Contest. I tillegg ble FR Jugoslavia kastet ut av EBU 30. juni 1992. Sanksjonene ble innført fordi FR Jugoslavia ikke fulgte opp kravene i tidligere FN-resolusjoner rundt jugoslaviakrigene og den kroatiske uavhengighetskrigen.

 Etter Jugoslavia 
Etter oppløsningen av Jugoslavia ble de regionale tv-kanalene under JRT raskt omorganisert til nasjonale tv-kanaler med nye navn. Allerede i 1993 var flere tidligere jugoslaviske republikker på plass i Eurovision Song Contest, da de selvstendige nasjonene Slovenia, Kroatia og Bosnia-Hercegovina deltok for første gang. Nord-Makedonia debuterte fem år senere, i 1998. 

FR Jugoslavia var utestengt fra konkurransen frem til juli 2001. Da ble landet gjenopptatt som medlem i EBU etter å ha blitt anerkjent av FN og Den internasjonale telekommunikasjonsunion. FR Jugoslavia ønsket å delta i Eurovision Song Contest 2003, men EBU ønsket ikke å ta inn nye deltakere i konkurransen. Først da konkurransen ble omstrukturert med innføring av semifinale i 2004, fikk nye land slippe til – inkludert FR Jugoslavia, som da hadde blitt til føderasjonen Serbia og Montenegro. Denne føderasjonen ble igjen oppløst gjennom en folkeavstemning i 2006, og de nye nasjonene Montenegro og Serbia debuterte begge som selvstendige land i 2007 – en konkurranse Serbia endte opp med å vinne.

Kosovo har fortsatt ikke deltatt i Eurovision Song Contest som selvstendig nasjon. Dette skyldes internasjonal strid rundt landets selvstendighet. En rekke land, inkludert Serbia og flere andre EBU-medlemmer, har ikke anerkjent Kosovo som selvstendig nasjon. Tross flere forsøk har Kosovo heller ikke blitt opptatt som medlem i hverken EBU, FN eller Den internasjonale telekommunikasjonsunion. Dette er krav for å kunne delta i konkurransen. 

 Deltakere 
Under er en liste over Jugoslavias deltakere, plasseringer og poeng i konkurransen. 
Fargekoder

 År Artist Tittel Språk Norsk oversettelse Plass Poeng 1961  «Neke davne zvezde» (Неке давне звезде) SerbiskNoen fjerne stjerner 8 9 1962 Lola Novaković «Ne pali svetlo u sumrak» (Не пали светло у сумрак) SerbiskIkke skru på lyset i skumringen 4 10 1963  «Brodovi»KroatiskSkip 11 3 1964  «Život je sklopio krug»BosniskLivet er en lukket sirkel 13 0 1965  «Čežnja»KroatiskLengsel 12 2 1966  «Brez besed»SlovenskUten ord 7 9 1967  «Vse rože sveta»SlovenskAlle blomstene i verden 8 7 1968 «Jedan dan»KroatiskEn dag 7 8 1969  «Pozdrav svijetu»KroatiskHilsener til verden 13 5 1970  «Pridi, dala ti bom cvet»SlovenskKom, jeg skal gi deg en blomst 11 4 1971  «Tvoj dječak je tužan»KroatiskGutten din er trist 14  68 1972  «Muzika i ti»KroatiskMusikk og deg 9 87 1973  «Gori vatra»  SerbiskIlden brenner 15 65 1974  «Generacija '42» (Генерација '42)SerbiskMin generasjon 12 6 1975  «Dan ljubezni»SlovenskKjærlighetens dag 13 22 1976  «Ne mogu skriti svoju bol»BosniskJeg kan ikke skjule min smerte 17 10 colspan="7" data-sort-value="zzzzz"  1981      «Lejla»Bosnisk– 15 35 1982  «Halo, Halo» (Хало, хало)SerbiskHallo, hallo 14 21 1983 Danijel «Džuli» SerbiskJulie 4 125 1984  «Ciao, amore»MontenegrinskFarvel, elskede 18 26  «Pokora»KroatiskBotsanger colspan="2"   1986   Doris Dragović «Željo moja»KroatiskMitt ønske 11 49 1987  «Ja sam za ples»KroatiskJeg er klar for en dans 4 92 1988  «Mangup»KroatiskSlubbert 6 87 1989 Riva «Rock Me»KroatiskRock meg 1 137 1990  «Hajde da ludujemo»KroatiskLa oss gå amok 7 81 1991  «Brazil» (Бразил)SerbiskBrasil 21 1 1992  «Ljubim te pesmama» (Љубим те песмама)SerbiskJeg elsker deg med sanger 13 44 colspan="7" data-sort-value="zzzzz" 


 Stemmehistorikk 
Under er en oversikt over Jugoslavias avgitte og mottatte poeng i alle finaler fra 1961 til 1992. Tallene er hentet fra ESC Database.

 Poeng fra Jugoslavia 1961–1992 Nr. Land Poeng 1  95 2  94 3   93 4   81 5  70

 Poeng til Jugoslavia 1961–1992 Nr. Land Poeng 1   80 2  69 3   68 4  63 5  59

 Vertskap 
ÅrStedArenaProgramledere1990ZagrebVatroslav Lisinski konserthusHelga Vlahović Brnobić og Oliver Mlakar

 Kommentatorer og poengopplesere 
 År Serbisk kommentator Kroatisk kommentator Slovensk kommentator Poengutdeler 1961  Ukjent 1962   1963   1964  1965  1966   1967   1968   1969   1970   1971 rowspan="3"  1972 1973 1974  Helga Vlahović  1975  Dragana Marković 1976  Viktor Blažič  1977 rowspan="4"  1978 1979  1980 1981   1982   1983   1984   1985 Ikke sendt på noen av disse. Makedonsk kommentator var  (i opptak)  1986   1987   1988    1989   1990    1991    1992 colspan="2" rowspan="11"    1993   og  (redigert opptak) rowspan="10"    1994  1995 1996  1997   1998   1999   2000 Ukjent, redigert opptak 2001  2002 

 Se også 
 Kroatia i Eurovision Song Contest
 Slovenia i Eurovision Song Contest
 Bosnia-Hercegovina i Eurovision Song Contest
 Nord-Makedonia i Eurovision Song Contest
 Serbia og Montenegro i Eurovision Song Contest
 Serbia i Eurovision Song Contest
 Montenegro i Eurovision Song Contest

 Referanser 

Kategori:Land i Eurovision Song Contest